נסיון פובלציסטיקה. לא יכל להשאיר את הדף האישי ללא התייחסות לאירועי יולי אוגוסט 2006 הרשומה הינה תגובה בשירשור. נסחפתי, אני מודה, נסחפתי, וטעיתי. כשכתבתי, "...  פעולת לבנון יולי אוגוסט 2006 היא מסע שבט עלוב של נוקמים שוחרי קרקפות  ..." טעיתי, נסחפתי, וכן, טעות קשה. הסתובבתי עם זה אחרי כן בערב, (עם הכלב,) והמילה אספסוף, אספסוף, אספסוף, המילה אספסוף ניסרה בי כל הזמן. כיצד זה מדינה שלמה מיתבהמת ומיתנוולת כאספסוף,בין ביריקות ובין בנאצות הגייס החמישי, ואז האסימון לא "נפל," אלא הואר מחדש, כי כבר נפל מזמן. ארועי יולי אוגוסט 2006 לא היו אלא מסע פלצות הזוי להשקטת האספסוף הישראלי המוסת ולספק לו את ליטרת הדם. "להוכיח" לאספסוף שהנה " אנחנו עושים!" מראים להם! שידעו! שילמדו! כי הם הרי, מבינים רק כוח! הבימוי וההפקה, מדהימים לאירוע! ובמיוחד הליהוק. 118 מאה ושמונה עשרה חיילים תמימים שיחקו הנערים לפנינו על מיזבח השקטת האספסוף. ואה, כן, גם 39 שלושים ותשעה אזרחים, היו בלהקת התאטרון הנודד הזה במופע האימה. נפתחה הרשמה מיוחדת למופע הבא.